Arcade Fire

Arcade Fire – Indie rock grupė iš Monrealio, Kanados, susikūrusi 2003 metais. Jos pagrindą sudaro šeimyninis duetas – Win Butler ir jo žmona Régine Chassagne. 2004 metais buvo įrašytas pirmas pilnas grupės albumas Funeral. Kolektyvas savo veikloje naudoja daugybę įvairių muzikinių prietaisų, taip pridėdami ypatingo prieskonio įprastam roko skambesiui. Pirmą kartą į grupę didesnis dėmesys buvo atkreiptas, kai „Pitchfork“ svetainėje albumas Funeral surinko 9,7 balo. 2006 metais jie laimėjo Kanados „Juno“ apdovanojimuose, kur įvertinti jų dainų rašymo sugebėjimai. Dar geriau buvo įvertintas 2007 metais pasirodęs antrasis jų albumas Neon Bible, kuris buvo pastebėtas daugelyje prestižinių apdovanojimų. 2010 metais pasirodęs albumas The Suburbs (J. Karalystė – 1 vieta, JAV – 1) grupei atnešė pasaulinį pripažinimą ir populiarumą. Už The Suburbs 2011 m. grupė pelnė „Brit Awards“ apdovanijim1 geriausios metų tarptautinės grupės ir geriausio tarptautinio albumo, bei „Grammy“ geriausio metų albumo apdovanojimus.

2023 m. duomenimis, „Arcade Fire“ yra išleidę šešis studijinius albumus, iš kurių naujausiasis, „We“, išleistas 2022 m. gegužę.

 Nariai 
Dabartiniai nariai
 Win Butler − vokalas, gitara, pianinas, klavišiniai, bosinė gitara, mandolina (2001–dabar)
 Régine Chassagne − vokalas, klavišiniai, pianinas, akordeonas, styginiai instrumentai, dūdelė, būgnai, perkusija (2001–dabar)
 Richard Reed Parry − gitara, bosinė gitara, kontrabosas, pianinas, klavišiniai, sintezatoriai, vargonai, akordeonas, būgnai, perkusija, pritariamasis vokalas (2003–dabar)
 Tim Kingsbury − bosinė gitara, gitara, kontrabosas, klavišiniai, pritariamasis vokalas (2003–dabar)
 Jeremy Gara − būgnai, perkusija, gitara, klavišiniai (2004–dabar)

Koncertiniai nariai
 Sarah Neufeld – smuikas, pianinas, klavišiniai, sintezatoriai, tamburinas, metalofonas, pritariamasis vokalas (grupės narė 2013–dabar, reguliari grupės narė 2003–2013)
 Paul Beaubrun – klavišiniai, gitara, perkusija (2022–dabar)
 Dan Boeckner – gitara, sintezatoriai, įvairūs kiti instrumentai (2022–dabar)
 Eric Heigle – perkusija, klavišiniai, akordeonas (2022–dabar)

Buvę nariai
 Will Butler – sintezatoriai, bosinė gitara, gitara, perkusija, sitaras, pano fleita, trombonas, omnikordas, muzikinis pjūklas, kontrabosas, koncertina, klarinetas, gadulka, pritariamasis vokalas (2003–2021)
 Josh Deu – gitara (2001–2003)
 Brendan Reed – stepavimas, būgnai, perkusija, vokalas (2001–2003)
 Dane Mills – bosinė gitara, būgnai, perkusija (2001–2003)
 Tim Kile – gitara (2001–2003)
 Myles Broscoe – bosinė gitara (2002–2003)
 Howard Bilerman – būgnai, perkusija, gitara (2003–2004)

Buvę koncertiniai nariai
 Owen Pallett – smuikas, klavišiniai, pritariamasis vokalas (2004–2005, 2010–2011, 2013–2016)
 Pietro Amato – pučiamieji instrumentai (2004–2005)
 Michael Olsen – violončelė (2004–2005)
 Colin Stetson – pučiamieji instrumentai (2007–2008)
 Kelly Pratt – pučiamieji instrumentai (2007–2008)
 Marika Anthony-Shaw – altas, pritariamasis vokalas (2007–2011)
 Alex McMaster – violončelė (2011)
 Diol Edmond – perkusija (2013–2016)
 Matt Bauder – saksofonas, klarinetas (2014–2016)
 Stuart Bogie – saksofonas, klarinetas, fleita, klavišiniai (2014–2018)
 Tiwill Duprate – perkusija (2013–2018)

 Diskografija 
 2003 m. Arcade Fire 
 2004 m. Funeral
 2007 m. Neon Bible 
 2010 m. The Suburbs 
 2013 m. Reflektor
 2017 m. Everything Now
 2022 m. We
 2025 m. Pink Elephant

 Išnašos 

 Nuorodos 
 Oficiali svetainė

Kategorija:Kanados roko atlikėjai